আলফা(স্বাঃ)ৰ সেনাপ্ৰধান পৰেশ বৰুৱা মূল সুঁতিলৈ ঘূৰি আহিলে নাগৰিকত্ব সংশোধনী বিধেয়ক বাতিল কৰিম বুলি মন্ত্ৰী হিমন্তই যি মন্তব্য কৰিছিল, তাক বিশেষাধিকাৰ ভংগৰ সমাৰ্থক বুলি অভিযোগ কৰিছে তৃণমূল কংগ্ৰেছৰ দুজন সাংসদে। কেৱল সেয়ে নহয়, হিমন্তৰ বিৰুদ্ধে বিশেষাধিকাৰ ভংগৰ অভিযোগ উত্থাপন কৰিব বুলি সাংসদদ্বয়ে জেপিচিৰ বৈঠকৰ সময়ত মন্তব্য কৰে।
আনহাতে কেন্দ্ৰীয় চৰকাৰে অনা এখন বিধেয়ক বাতিল কৰিম বুলি ক'ব পৰাকৈ হিমন্তই ক্ষমতা ক'ত পালে বুলি প্ৰশ্ন তুলিছে অন্যান্য কিছু পক্ষয়ো। তাৰোপৰি বিধেয়কখন সন্দৰ্ভত সকলো দিশ চালি-জাৰি চাবলৈ চৰকাৰে উভয় সদনৰ সাংসদেৰে এখন যুটীয়া সংসদীয় সমিতি গঠন কৰি দিছে আৰু এই সমিতিয়ে এতিয়াও দিশবোৰ চালি-জাৰি চাইহে আছে।
গতিকে বিধেয়কখনক লৈ তুলুঙা মন্তব্য কৰা আৰু বিধেয়কখন অনা-ননাৰ কৰ্তৃত্ব প্ৰকাশক মন্তব্যই মন্ত্ৰী শৰ্মাৰ বিৰুদ্ধে যুটীয়া সংসদীয় সমিতিৰ ভিতৰচ'ৰাত ক্ষোভৰ উৎগিৰণ ঘটাইছে।
জানিব পৰা মতে তৃণমূল কংগ্ৰেছৰ সাংসদ তথা জেপিচিৰ সদস্য অধ্যাপক সৌগত ৰয় আৰু ডেৰেক অ' বীৰেনে হিমন্ত বিশ্ব শৰ্মাৰ এই মন্তব্যক লৈ আজি নতুন দিল্লীত অনুষ্ঠিত যুটীয়া সংসদীয় সমিতিৰ বৈঠকতো অসন্তুষ্টি প্ৰকাশ কৰিছে।
হিমন্ত বিশ্ব শৰ্মাৰ দৰে এজন অভিজ্ঞ ৰাজনৈতিক নেতাই অনধিকাৰভাৱে এই বিধেয়কখন বাতিল কৰিব বুলি উদ্ভট মন্তব্য কৰা বুলি তেওঁলোকে অভিযোগ কৰে।
খাবলৈ দিয়াৰ পইচা নথকাৰ বাবেই নিজৰ কান্দি থকা ২ বছৰীয়া কন্যাক হত্যা অভিযন্তাৰ!
জন্মৰ প্ৰমাণপত্ৰ নাথাকিলে নাপাব চাকৰি, ড্ৰাইভিং লাইচেন্স,পাছপোৰ্ট, ভোটদানৰ অধিকাৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
